Capaneus

Capaneus (Graece Καπανεύς) in mythologia Graeca, Hipponoi filius, est unus e septem ducibus qui Thebas oppugnarunt, Adrasto instigante. Evadnae sive Iphiadis maritus Sthenelum genuit, Diomedis in Iliade comitem.Ilias IV.403-10. Impietate erga deos insignis habebatur ut qui cum Thebanos muros ascenderet exclamarit ne Iovem quidem fulmine suo ab urbe capienda se prohibere posse. Tum pater deum hominumque eum fulminavit atque e Thebanis moenibus combustum devolvit. In Euripideis Supplicibus, postquam corpora occisorum heroum Thesei iussu in Atticam reportata sunt, Capanei uxor Evadne maerore confecta sese in pyram mariti deicit.Versus 990-1071. Hanc fabulam memoravit poeta Latinus Ovidius, Ars amatoria III.22-3 et Pontica III.1.111 (ubi Capanei uxorem Iphian appellat, hoc est Iphis filiam).

Fortasse fatum e nomine duxit quoniam apud Euripidem legiturSupplices 496-7.ː Καπανέως . . . δέμας καπνοῦται, hoc est 'corpus Capanei in fumum (καπνός) mutatur'. Dantes Capaneum in septimo Inferorum circulo collocavit.Divina Comoedia libro XIV.

 Notae 

 Fontes 
 Apollodori bibliotheca III.6.6-7.
 Aeschylus, Septem contra Thebas 421-455
 Euripides, Supplices 496-9, 639-640, 860-871 et Phoenissae 1128-1133 et 1178-1186
 Hyginus, Fabulae 168 et 170
 Statius, Thebais

Categoria:Mythologia Graeca
Categoria:Personae Divinae Comoediae (Inferna)